Randi Ness

Randi Ness (født 1983) er en norsk politiker (Ap), oppvokst i Nordli i Namdalen.

Hun var nestleder i Nord-Trøndelag Arbeiderparti fra 2006 til 2007 og innvalgt i Nord-Trøndelag fylkesting fra 2007 til 2015, men fikk permisjon da hun gikk inn i regjeringsapparatet. Hun arbeidet også i flere år for Trøndelags Europakontor i Brussel.

I 2009 ble Ness utnevnt til politisk rådgiver for finansminister Sigbjørn Johnsen. Da Stoltenberg-regjeringen gikk av i 2013, fortsatte hun som rådgiver for Arbeiderpartiets stortingsgruppe.

Ness har vært rådgiver for NATOs generalsekretær Jens Stoltenberg i to omganger: fra 2014 til 2018 og fra 2022 til 2024.

Høsten 2024 tiltrer hun som direktør for kommunikasjon og myndighetskontakt i SJ Norge i Trondheim.

 Referanser 

 Eksterne lenker 


Kategori:Ap-politikere i Nord-Trøndelag
Kategori:Politiske rådgivere i Regjeringen Stoltenberg II
Kategori:Tillitsvalgte i AUF
Kategori:Personer fra Lierne kommune